આજ તેની સ્કૂલમાં જિલ્લા કક્ષાની જુનિયર ક્રિકેટ ટીમ માટે ખેલાડીઓની પસંદગી થવાની હતી. તેમાં તેનું નામ પણ સામેલ હતું. મેચ શરૂ થઈ. વેદાંતનો ફિલ્ડીંગમાં વારો આવ્યો. એક કેચ પકડવા જતાં તેના ડાબા પગમાં મચકોડ આવી ગઈ. તેથી ફિલ્ડીંગમાં તેનો દેખાવ નિરાશાજનક રહ્યો. તેનો બેટીંગમાં વારો આવ્યો. શઆતમાં જ બોલરે બાઉન્સર ફેંકતાં દડો વેદાંતના ખભાને ટકરાઈને નીકળી ગયો. તેના ખભામાં દુ:ખાવો થવા લાગ્યો. તે એક પણ રન બનાવી શક્યો નહીં. તેથી તે ટીમમાં પસંદગીમાં અસફળ રહ્યો.